
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 84 

21 Απριλίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

91. Επέκταση της ισχύος του άρθρου 17 του Ν. 

2530/97 (ΦΕΚ 218/Α797) στο Ερευνητικό Προ¬ 
σωπικό του Ινστιτούτου Τεχνικής Σεισμολογίας 
και Αντισεισμικών Κατασκευών (ΙΤΣΑΚ). 1 

92. Συμπληρωματικά μέτρα έναντι ορισμένων δι¬ 
καιούχων συναλλαγών που χρηματοδοτούνται 
από το Ευρωπαϊκό Γεωργικό Ταμείο Προσανατο¬ 
λισμού και Εγγυήσεων (Ε.Γ.Τ.Π.Ε.), Τμήμα Εγγυ¬ 


ήσεων. 2 

ΠΡΟΕΔΡ ΙΚΑ ΔΙΑΤ ΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 91 (1) 


Επέκταση της ισχύος του άρθρου 17 του Ν. 2530/97 
(ΦΕΚ 218/Α797) στο Ερευνητικό Προσωπικό του Ιν¬ 
στιτούτου Τεχνικής Σεισμολογίας και Αντισεισμικών 
Κατασκευών (ΙΤΣΑΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 17 παρ. 6 και 27 του Νόμου 2530/1997 
για την «Υπηρεσιακή κατάσταση και αναμόρφωση μισθο¬ 
λογίου του διδακτικού και ερευνητικού προσωπικού και 
του εκπαιδευτικού προσωπικού των Ιδρυμάτων της Τριτο¬ 
βάθμιας Εκπαίδευσης (ΑΕΙ-ΤΕΙ) - Μισθολογικές ρυθμί¬ 
σεις ερευνητών και ερευνητικών ιδρυμάτων και άλλων συ¬ 
ναφών κατηγοριών και άλλες διατάξεις» (ΦΕΚ 218/Α7 
97). 

β)Του Νόμου 1514/85 για την «ανάπτυξη της επιστημο¬ 
νικής και τεχνολογικής έρευνας» (ΦΕΚ 13/Α785). 

γ) Του άρθρου 12 του Ν. 1349/1983 για τη «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/Α783). 

δ) Του Προεδρικού Διατάγματος 77/30.1.89 για τον 
«Οργανισμό του Ινστιτούτου Τεχνικής Σεισμολογίας και 
Αντισεισμικών Κατασκευών (ΙΤΣΑΚ)» (ΦΕΚ 35/Α789). 

2. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/92 και αντικατα¬ 


στάθηκε με το άρθρο 1 παρ. 2α του Νόμου 2469/1997 
(ΦΕΚ 38/Α'). 

3. Την αριθ. 1107147/1239/0008Α/4.10.1996 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β7922). 

4. Την αριθ. Δ17α/03/99/Φ. 2.1/29/10.96 απόφαση 
του Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «Ανάθεση αρμοδιοτή¬ 
των στους Υφυπουργούς Περιβάλλοντος, Χωροταξίας και 
Δημοσίων Έργων» (ΦΕΚ 871000). 

5. Την αριθ. 387/97 γνωμοδότηση του Δ.Σ. του ΙΤΣΑΚ η 
οποία αφορά στην αντιστοιχία των προσόντων, βαθμιδών 
και διαδικασιών προσλήιμεως και εξελίξεως των μελών 
του Μονίμου Ερευνητικού Προσωπικού του ΙΤΣΑΚ στις οι¬ 
κείες διατάξεις του Ν. 1514/1985 «Ανάπτυξη της Επιστη¬ 
μονικής και Τεχνολογικής Έρευνας» (ΦΕΚ Α /13). 

6. Το γεγονός ότι τα προσόντα, οι βαθμίδες και οι διαδι¬ 
κασίες πρόσληψης και εξέλιξης του Ερευνητικού Προσω¬ 
πικού του ΙΤΣΑΚ, όπως αυτές καθορίζονται από τις διατά¬ 
ξεις των άρθρων 12 του Νόμου 1349/1983 (ΦΕΚ 52/Α7 
83) σε συνδυασμό με το άρθρο 11 του Π.Δ. 77/89 (ΦΕΚ 
35/Α789), αντιστοιχούν στα προσόντα, στις βαθμίδες και 
οτις διαδικασίες πρόσληψης και εξέλιξης που προβλέ¬ 
πουν οι διατάξεις των άρθρων 15 έως 17 του Νόμου 
1514/85 (ΦΕΚ 13/Α785). 

7. Το γεγονός ότι από τις διατάξεις του παρόντος προ- 
καλούνται οι εξής δαπάνες σε βάρος του προϋπολογισμού 
του ΙΤΣΑΚ: 

α) 37,300.000 δραχμών περίπου σε βάρος του προϋπο¬ 
λογισμού του 1998 όπου υπάρχει εγγεγραμμένη πίστωση 
(ΚΑΕ 0210 έως 0260 και 0520). 

β) 28.000.000 δραχμών περίπου για κάθε ένα από τα 
επόμενα πέντε έτη που θα αντιμετωπισθεί με εγγραφή 
ισόποσου κονδυλίου στους αντίστοιχους προϋπολογι¬ 
σμούς. 

8. Την υπ’ αριθ. 205/1998 γνωμοδότηση του Συμβου¬ 
λίου της Επικράτειας, ύστερα από πρόταση της Υπουργού 

Ανάπτυξης και των Υφυπουργών Περιβάλλοντος, Χωροτα¬ 
ξίας και Δημοσίων Έργων και Οικονομικών, αποφασί¬ 
ζουμε: 

Άρθρο 1 

Αποδοχές των μελών του Μόνιμου Ερευνητικού 
Προσωπικού του (ΤΣΑΚ 

1. Οι διατάξεις του άρθρου 17 του Νόμου 2530/97 
(ΦΕΚ 218/Α797), εκτός τηςπερ. ζτηςπαρ. 3, επεκτεϊνο- 
νται αναδρομικά και εφαρμόζονται αναλόγως από 
1.9.1997 και στα μέλη του Ερευνητικού Προσωπικού του 
Ινστιτούτου Τεχνικής Σεισμολογίας και Αντισεισμικών Κα¬ 
τασκευών (1ΤΣΑΚ). 

2. Η παρ. 2 του άρθρου 12 του Π.Δ. 77/89 <Α735) κα- 
ταργείται. 

3. Οι διαφορές αποδοχών μεταξύ παλαιού και νέου μι¬ 
σθολογίου θα καταβληθούν σύμφωνα με τα οριζόμενα 
στις διατάξεις του άρθρου 22 του Ν. 2530/97. 

Άρθρο 2 

Η ισχύς του παρόντος Διατάγματος ανατρέχει στο χρόνο 
έναρξης της ισχύος του άρθρου 17 του Νόμου 2530/97 
για την «Υπηρεσιακή κατάσταση και αναμόρφωση μισθο¬ 
λογίου του διδακτικού και ερευνητικού προσωπικού και 
του εκπαιδευτικού προσωπικού των Ιδρυμάτων της Τριτο¬ 
βάθμιας Εκπαίδευσης (ΑΕΙ-ΤΕΙ) - Μισθολογικές ρυθμί¬ 
σεις ερευνητών και ερευνητικών ιδρυμάτων και άλλων συ¬ 
ναφών κατηγοριών και άλλες διατάξεις» (ΦΕΚ 218/Α7 
97). 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 14 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙ ΣΤΟΛΟ ΥΛΑΚΗΣ Β. ΠΑΠΑΝΔΡΕΟΥ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

X. ΒΕΡΕΛΗΣ 

- * - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 92 (2) 

Συμπληρωματικά μέτρα έναντι ορισμένων δικαιούχων συ¬ 
ναλλαγών που χρηματοδοτούνται από το Ευρωπαϊκό 

Γεωργικό Ταμείο Προσανατολισμού και Εγγυήσεων 

(Ε.Γ.Τ.Π.Ε.), Τμήμα Εγγυήσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Του άρθρου 4 του Ν. 1338/1983 «Εφαρμογή του Κοι¬ 
νοτικού Δικαίου» (Α/34), όπως αντικαταστάθηκαν και 
τροποποιήθηκαν από το άρθρο 6 του Ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 


(Α770) και από το άρθρο 19 του Ν. 2367/1995 «Νέοι χρη¬ 
ματοπιστωτικοί θεσμοί και άλλες διατάξεις» (Α7261). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α7137), που προστέθηκε με το 
άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α7154) και τροποποιήθηκε με 
το άρθρο 1 του Ν. 2469/1997 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (Α738). 

γ) Του άρθρου 8 του Κανονισμού (Ε.Ο.Κ.) 729/70 του 
Συμβουλίου της 21 ης Απριλίου 1970 «περί χρηματοδοτή- 
σεως της κοινής γεωργικής πολιτικής» (ΕΕ Ε 94). 

δ) Των Κανονισμών (ΕΚ) 1469/95 του Συμβουλίου της 
22ας Ιουνίου 1995 «σχετικά με τα μέτρα που πρέπει να 
ληφθούν έναντι ορισμένων δικαιούχων συναλλαγών που 
χρηματοδοτούνται από το ΕΓΤΠΕ, τμήμα Εγγυήσεων» (ΕΕ 
Γ 145) και 745/96 της Επιτροπής της 24ης Απριλίου 1996 
«περί των λεπτομερειών εφαρμογής του κανονισμού (ΕΚ) 
αριθμ. 1469/95 του Συμβουλίου σχετικά με τα μέτρα που 
πρέπει να ληφθούν έναντι οριομένων δικαιούχων συναλ¬ 
λαγών που χρηματοδοτούνται από το ΕΓΤΠΕ, τμήμα Εγγυ¬ 
ήσεων» (ΕΕ Ε 102). 

2. Την ΔΙΔΚ/Φ1/20199/5.9.97 απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δηυόσιας 
Διοίκησης και Αποκέντρωησ» (Β' 801). 

3. Την 1107147/1239/006Α/4.10.1996 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 922). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του Κρατικού 
Προϋπολογισμού ποσού δραχμών 1.500.000, περίπου 
ετησίως, Η εν λόγω δαπάνη για το τρέχον οικονομικό έτος 
θα αντιμετωπισθεΐ από τις εγγεγραμμένες πιστώσεις στον 
ειδικό φορέα 29/110 και ΚΑΕ 0515 για δε τα επόμενα πέ¬ 
ντε έτη με ισόποση μείωση δαπανών από άλλες δραστη¬ 
ριότητες του Υπουργείου Γεωργίας. 

5. Την αριθμ. 13/1998 γνωμοδότηση του Συμβουλίου 
της Επικράτειας, με πρόταση των Υπουργών Εθνικής Οι¬ 
κονομίας και Γεωργίας και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομικών, 
αποφασίζουμε: 

Άρθρο 1 

Σκοπός - Πεδίο Εφαρμογής 

Με το παρόν διάταγμα καθορίζονται τα αναγκαία προς 
εκτέλεση των Κανονισμών (ΕΚ) 1469/95 και 745/96, συ¬ 
μπληρωματικά μέτρα, που λαμβάνονται έναντι ορισμένων 
δικαιούχων συναλλαγών στους τομείς: 

α) των διαγωνισμών 

β) των επιστροφών κατά την εξαγωγή 

γ) των πωλήσεων προϊόντων παρέμβασης σε μειωμένη 
τιμή. 

Άρθρο 2 

Ορισμοί 

Για τους σκοπούς της εφαρμογής των Κανονισμών (ΕΚ) 
1469/95 και 745/96 και του παρόντος διατάγματος, επι¬ 
πλέον των ορισμών των εν λόγω Κανονισμών νοείται ως: 

α{ «Πρόθεση (δόλος)»: όταν ο υπαίτιος θέλει ή γνωρίζει 
ως ενδεχόμενη την παραγωγή των περιστατικών που συνι- 
στούν παρατυπία και την αποδέχεται. 

3) «Βαρεία αμέλεια»: όταν ο πράττων, λόγω ελλείψεως 
της προσοχής την οποία όφειλε από τις περιστάσεις και 
μπορούσε να καταβάλει είτε δεν πρόβλεψε το εκ της πρά¬ 
ξης ή εκ της παράλειψής του παραχθέν αξιόποινο αποτέ¬ 
λεσμα είτε το πρόβλεψε μεν, αλλά πίστεψε ότι δεν θα 
συμβεί. 

γ) «Απόπειρα»: επιχείρηση πράξης περιέχουσας αρχή 
εκτέλεσης παρατυπίας για την οποία έχει ληφθεί από¬ 
φαση εκτέλεσης. 

Άρθρο 3 

Τηρούμενη διαδικασία 

1. Οποιαδήποτε δημόσια αρχή λάβει γνώση, αυτεπάγ- 
γελτα ή κατόπιν καταγγελίας, παρατυπίας που διαπρά- 
χθηκε από φυσικό ή νομικό πρόσωπο στους τομείς που 
αναφέρονται στο άρθρο 1 ενημερώνει άμεσα την αρμόδια 
για τον τομέα, Δ/νση της Γ ενικής Δ/νσης Διαχείρισης Αγο¬ 
ρών Γεωρνικών Προϊότων (ΓΕΔΙΔΑΓΕΠ) του Υπουργείου 
Γεωργίας. 

2. Κάθε αρμόδια υπηρεσιακή μονάδα της ΓΕΔΙΔΑΓΕΠ, 
που στα πλαίσια των ελέγχων που διενεργεί ή μετά από 
στοιχεία που έχουν περιέλθει σε ννώση της, έχει ενδείξεις 
για ύπαρξη παρατυπίας η οποία διαπράχθηκε από πρό¬ 
θεση ή βαρειά αμέλειας στους τομείς του άρθρου 1 διαβι¬ 
βάζει τον οικείο φάκελο στο Τμήμα Διακρατικών Συναλλα¬ 
γών και Γενικών θεμάτων της ΓΕΔΙΔΑΓΕΠ, αφού στο με¬ 
ταξύ έχει αποτιμήσει το χρηματοοικονομικό αποτέλεσμα 
της παρατυπίας. 

3. Το Τμήμα Διακρατικών Συναλλαγών και Γενικών θε¬ 
μάτων της ΓΕΔΙΔΑΓΕΠ προβαίνει στις εξής ενέργειες: 

α) Ενημερώνει τον Πρόεδρο της Επιτροπής, που συνι- 
στάται με το άρθρο 4 του παρόντος, για τη σύγκλιση και 
λειτουργία της. 

β) Καλεί τον επιχειρηματία ώστε μέσα σε δέκα πέντε 
(15) ημέρες να υποβάλει γραπτά υπόμνημα με τις απόψεις 
του για τις παράτυπες πράξεις που του αποδίδονται. Η 
προθεσμία αυτή μπορεί να παραταθεί για λόγους ανώτε¬ 
ρος βίας ή μετά από αιτιολογημένο αίτημα του επιχειρημα¬ 
τία, ενώπιον της Επιτροπής. 

γ) Τηρεί αρχείο των αποφάσεων των Επιτροπών. 

Άρθρο 4 

Σύσταση Επιτροπής Εκδίκασης Παρατυπιών 

1. Συνιστάται στο Υπουργείο Γεωργίας (ΓΕΔΙΔΑΓΕΠ) 
Επιτροπή Εκδίκασης Παρατυπιών, η οποία είναι αρμόδια 
για την εξέταση κάθε υπόθεσης παρατυπίας που διαβιβά¬ 
ζεται σ’ αυτήν από το τμήμα Διακρατικών Συναλλαγών και 
Γ ενικών θεμάτων της ΓΕΔΙΔΑΓΕΠ και αποφασίζει για την 
επιβολή ή όχι των μέτρων που προβλέπονται από το άρθρο 
3 του Κανονισμού (ΕΚ) 1469/95. 

2. Η Επιτροπή συγκροτείται με απόφαση του Υπουργού 
Γεωργίας και αποτελείται από: 

α) Τον Πάρεδρο του Ειδικού Γραφείου Κοινοτικού Δι¬ 


καίου του Νομικού Συμβουλίου του Κράτους του Υπουρ¬ 
γείου Γεωργίας ως Πρόεδρο, με αναπληρωτή του έναν 
από τους Παρέδρους του Γραφείου Νομικού Συμβούλου 
του Υπουργείου Γεωργίας. 

β) Τον Προϊστάμενο της αρμόδιας για τον τομέα προϊό¬ 
ντων Δ/νοης της ΓΕΔΙΔΑΓΕΠ. 

Υ) Τον Προϊστάμενο της Δ/νσης Ελέγχου Δαπανών Ευ¬ 
ρωπαϊκού Γεωργικού Ταμείου Προσανατολισμού και Εγ¬ 
γυήσεων - Εγγυήσεις. 

δ) Τον Προϊστάμενο του αρμόδιου για τις ανακοινώσεις 
Τμήματος της Δ/νσης Νομοπαρασκευαστικού Έργου και 
Νομικών Υποθέσεων. 

ε) Τον Προϊστάμενο του Τμήματος Διακρατικών Συναλ¬ 
λαγών και Γενικών θεμάτων της ΓΕΔΙΔΑΓΕΠ. 

3. Χρέη γραμματέα εκτελεί ο υπάλληλος του αρμόδιου 
για την εισήγηση Τμήματος της ΓΕΔΙΔΑΓΕΠ. 

4. Η διάρκεια της θητείας των μελών της Επιτροπής εί¬ 
ναι τριετής. 

5. Εισηγητής ορίζεται ο Προϊστάμενος του αρμόδιου 
Τμήματος της οικείας Δ/νσης της ΓΕΔΙΔΑΓΕΠ, στην αρ¬ 
μοδιότητα του οποίου υπάγεται η φερόμενη ως διαπρα- 
χθείσα παρατυπία. 

6. Η Επιτροπή κατά τις συνεδριάσεις της μπορεί οποιο- 
δήποτε πρόσωπο κρίνει σκόπιμο ότι μπορεί να τις παρά¬ 
σχει διευκρινίσεις, πληροφορίες, ή οτιδήποτε άλλο βοη¬ 
θήσει την κρίση της. Επίσης μπορεί να ζητά από κάθε αρ¬ 
μόδια υπηρεσία να προβαίνει σε περαιτέρω έρευνα, εφό¬ 
σον ο φάκελος της υπό κρίση υπόθεσης δεν είναι πλήρης. 
Στην Επιτροπή το εγκαλοϋμενο για την παρατυπία φυσικό 
ή νομικό πρόσωπο μπορεί να παρίσταται αυτοπροσώπως ή 
με το νόμιμο εκπρόσωπό του, προκειμένου να εκθέσει τις 
απόψεις του, αφού ενημερωθεί προ 48 ωρών για την ημε¬ 
ρομηνία συζήτησης. 

7. Η Επιτροπή αφού λάβει υπόψη της τις αρχές που ανα- 
φέρονται στις περιπτώσεις β' και γ’ της παρ. 1 του άρθρου 
4 του Κανονισμού (ΕΚ) 1469/95, την εισήγηση του αρμο¬ 
δίου Τμήματος, τις απόψεις του επιχειρηματία, τις τυχόν 
διευκρινίσεις και γενικά όλο το φάκελο της υπόθεσης εκ¬ 
δίδει την απόφασή της. 

8. Η απόφαση της Επιτροπής κοινοποιείται με απόδειξη 
από το αρμόδιο Τμήμα της οικείας Δ/νσης της ΓΕΔΙΔΑ- 
ΓΕΠ που χειρίζεται τον τομέα στον ενδιαφερόμενο και 
ανακοινώνεται στο Τμήμα Διακρατικών Συναλλαγών και 
Γενικών θεμάτων. 

9. Κατά της απόφασης της Επιτροπής αυτής ο ενδιαφε¬ 
ρόμενος έχει τη δυνατότητα, μέσα σε χρονικό διάστημα 
15 ημερών από την κοινοποίησή της, να προσφύγει στη 
Δευτεροβάθμια Επιτροπή Εκδίκασης Παρατυπιών που 
προβλέπεται από το άρθρο 5 του παρόντος. 

Άρθρο 5 

Σύσταση Δευτεροβάθμιας Επιτροπής 
Εκδίκασης Παρατυπιών 

1. Κατά της απόφασης της Πρωτοβάθμιας Επιτροπής 
του προηγούμενου άρθρου, χωρεί προσφυγή ενώπιον της 
Δευτεροβάθμιας Επιτροπής Εκδίκασης Παρατυπιών, από 
το φυσικό ή νομικό πρόσωπο που έχει έννομο συμφέρον 
να ζητήσει την εξαφάνιση ή τη διαφοροποίηση της απόφα¬ 
σης της Πρωτοβάθμιας Επιτροπής. 

2. Συνιστάται στο Υπουργείο Γεωργίας ΓΕΔΙΔΑΓΕΠ 
Δευτεροβάθμια Επιτροπή Εκδίκασης των Προσφυγών 
κατά των αποφάσεων της Πρωτοβάθμιας Επιτροπής Εκδί- 

κασης Παρατυπιών, η οποία συγκροτείται με απόφαση του 
Υπουργού και αποτελείται από: 

α) Τον Προϊστάμενο του Ειδικού Γραφείου Κοινοτικού 
Δικαίου του Νομικού Συμβουλίου του Κράτους (Ν.Σ.Κ.) 
στο Υπουργείο Γεωργίας ως Πρόεδρο, με αναπληρωτή 
του έναν Νομικό Σύμβουλο του Γραφείου Νομικού Συμ¬ 
βούλου του Υπουργείου Γεωργίας. 

β) Τον Προϊστάμενο της Γενικής Δ/νσης Διαχείρισης 
Αγορών Γεωργικών Προϊόντων. 

γ) Τον Προϊστάμενο της Δ/νσης Νομοπαρασκευαστικού 
Έργου και Νομικών Υποθέσεων. 

Τα β' και γ' μέλη αναπληρώνονται από τους Προϊσταμέ¬ 
νους των Διευθύνσεων της ΓΕΔΙΔΑΓΕΠ, εξαιρούμενου 
εκείνου που συμμετέχει εκάστοτε στην Πρωτοβάθμια Επι¬ 
τροπή. 

3. Εισηγητής ορίζεται ο Διευθυντής της οικείας Δ/νσης 
της ΓΕΔΙΔΑΓΕΠ στην αρμοδιότητα της οποίας υπάγεται ο 
τομέας στον οποίο διαπιστώθηκε η παρατυπία. 

4. Χρέη γραμματέα ασκεί ο υπάλληλος του Τμήματος 
που είχει εισηγηθεί στην Επιτροπή του άρθρου 4 του πα¬ 
ρόντος. 

5. Οι αποφάσεις της Δευτεροβάθμιας Επιτροπής κοινο¬ 
ποιούνται στους ενδιαφερομένους με απόδειξη, από το 
τμήμα Διακρατικών Συναλλαγών και Γ ενικών θεμάτων της 
ΓΕΔΙΔΑΓΕΠ. 

Αρθρο 6 

Λειτουργία Επιτροπών - Αποζημίωση μελών. 

1. Οι επιτροπές των προηγούμενων άρθρων συγκαλού- 
νται από τον Πρόεδρό τους μετά από σχετική εισήγηση 
της αρμόδιας υπηρεσίας της παρ. 3 του άρθρου 3 του πα¬ 
ρόντος, είναι αμειβόμενες και λειτουγούν σύμφωνα με τις 
διατάξεις του άρθρου 19τουν. 1559/1986 «Σχέσεις κρά¬ 
τους - πολίτη, καθιέρωση νέου τύπου δελτίου ταυτότητας 
και άλλες διατάξεις» (Α 75). 

2. Τα της αποζημίωσης των μελών των Επιτροπών ρυθ¬ 
μίζονται σύμφωνα με τις διατάξεις του άρθρου 19 του ν. 
2470/1997 «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις» (Α 40). 

Άρθρο 7 

Ανακοίνωση Παρατυπιών 

Η Διεύθυνση Νομοπαρασκευαστικού Έργου και Νομι¬ 
κών Υποθέσεων είναι αρμόδια: 

α) να διαβιβάζει στην Ευρωπαϊκή Επιτροπή τις ανακοι¬ 
νώσεις που προβλέπονται από τους Κανονισμούς 
1469/95 του Συμβουλίου και 745/96 της Ε. Επιτροπής. 

β) να προβαίνει στην έγκαιρη ενημέρωση του Τμήματος 
Διακρατικών Συναλλαγών και Γενικών θεμάτων της ΓΕΔ 
ΙΔΑΓΕΠ διαβιβάζοντας σ' αυτό όλες τις πληροφορίες 
που έχει παραλάβει από την Ευρωπαϊκή Επιτροπή στα 
πλαίσια των Κανονισμών (ΕΚ) 1469/95 του Συμβουλίου 
και 745/96 της Επιτροπής. 

γ) να λαμβάνει κάθε πρόσφορο μέτρο για τη διαφύλαξη 
του απόρρητου και της εμπιστευτικότητας των πληροφο¬ 
ριών που ανακοινώνει και παραλαμβάνει από την Ευρω¬ 
παϊκή Επιτροπή. 

Άρθρο 8 
Τελικές διατάξεις 


1469/95 και 745/96, καθώς και για την έκδοση των σχετι¬ 
κών αποφάσεων. Ιδιαίτερα η υπηρεσιακή μονάδα της ΓΕ- 
ΔΙΔΑΓΕΠ στην αρμοδιότητα της οποίας υπάγεται η δρα¬ 
στηριότητα του επιχειρηματία προβαίνει στις αναγκαίες 
ενέργειες προκειμένου να υλοποιηθεί η απόφαση που 
λαμβάνει η Πρωτοβάθμια ή Δευτεροβάθμια Επιτροπή στα 
πλαίσια των αρμοδιοτήτων τους που περιγράφονται στα 
άρθρα 4 και 5 του παρόντος και έχει την ευθύνη της παρα¬ 
κολούθησής της. Εφόσον παρέλθει η διάρκεια εφαρμογής 
του μέτρου ή αποδειχθεί αβάσιμη η πρώτη εκτίμηση που 
αναφέρεται στο άρθρο 1 παρ. 2 του Κανονισοϋ (ΕΚ) 745/ 
96, η αρμόδια για την υλοποίηση και παρακολούθηση του 
μέτρου μονάδα ενημερώνει το Τμήμα Διακρατικών Συναλ¬ 
λαγών και Γ ενικών θεμάτων. 

2. Το Τμήμα Διακρατικών Συναλλαγών και Γενικών θε¬ 
μάτων, πέραν των αρμοδιοτήτων που αναφέρονται στο άρ¬ 
θρο 3 του παρόντος, μεριμνά και για τη διαχείριση των 
πληροφοριών που έχουν διαβιβαστεί σ’ αυτό από τη Δ/νση 
Νομοπαρασκευαστικού Έργου και Νομικών Υποθέσεων. 
Ότανπαραληφθεί μία ανακοίνωση, σύμφωνα με το άρθρο 
5 παρ. 2 του Κανονισμού (ΕΚ) 745/96, το ανωτέρω Τ μήμα 
ενημερώνει την αρμόδια υπηρεσιακή μονάδα της ΓΕΔΙΔΑ- 
ΓΕΠ. Η Επιτροπή του άρθρου 4, αποφασίζει, μετά από ει¬ 
σήγηση του αρμοδίου τμήματος για τα μέτρα που πρέπει 
να εφαρμοστούν, και ενδεχομένως για τον προσδιορισμό 
των αρμόδιων αρχών, πλην των υπηρεσιακών μονάδων της 
ΓΕΔΙΔΑΓΕΠ, που πρέπει να ενημερωθούν. 

Άρθρο 9 

Μέτρα ασφάλειας των πληροφοριών 

1. Όλες οι πληροφορίες που ανακοινώνονται ή λαμβά- 
νονται στα πλαίσια των Κανονισμών (ΕΚ) 1469/95 και 
745/96 και του παρόντος διατάγματος καλύπτονται από 
το επαγγελματικό απόρρητο και προστατεύονται από τη 
σχετική εθνική και κοινοτική νομοθεσία. 

2. Οι ανωτέρω πληροφορίες διαβιβάζονται και χρησιμο¬ 
ποιούνται σύμφωνα με τα προβλεπόμενα στην παρ. 2 του 
άρθρου 4 του Κανονισμού (ΕΚ) 1469/95, 

3. Οι αποφάσεις των Επιτροπών που προβλέπονται στα 
άρθρα 4 και 5 του παρόντος διατάγματος είναι απόρρητες 
και αποστέλλονται εμπιστευτικά μόνο στον ενδιαφερό¬ 
μενο, καθώς και στις αρμόδιες για τις απαραίτητες ενέρ¬ 
γειες υπηρεσιακές μονάδες. 

4. Η αλληλογραφία που διεξάγεται για τους σκοπούς 
των οικείων Κανονισμών και του παρόντος διατάγματος εί¬ 
ναι απόρρητη και διαβιβάζεται εμπιστευτικά. 

5. Η ισχύς του παρόντος Προεδρικού Διατάγματος αρχί¬ 
ζει δέκα ημέρες μετά τη δημοσίευσή του στην Εφημερίδα 
της Κυβερνήσεως. 

Στον Υπουργό Γ εωργίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 8 Απριλίου 1998 

